Shirley Ayorkor Botchwey

**Shirley Ayorkor Botchwey** wey dem (born 8 February 1963), be Ghanaian politician wey dey serve as Ghana ein Minister for foreign affairs den regional integration. Ebe Ghanaian presido Nana Akufo-Addo wey appoint am as Minister of Foreign Affairs for 10th January 2017. Na she be Member of Parliament give Anyaa-Sowutuom for 2013 go 2021. Wey na she san serve as Deputy Minister of Foreign Affairs den Minister of State give de Ministry of Water Resources, Works and Housing give John Kufuor. She be member for New Patriotic Party.

## Ein Early life
Dem born Shirley Ayorkor Botchwey  for Accra insyd on 8th February 1963. She go secondary school for St. Mary's Girls' Senior High School wey dey Korle-Gonno. She be product for University of Ghana Business School (UGBS), de Ghana Institute of Journalism (GIJ), Ghana Institute of Management and Public Administration (GIMPA), de Pitman's Central College, University of London den University of Westminster wey for United Kingdom (UK) insyd.

She get Executive MBA, (Project Management option), MA in Public Communication, Bachelor of Laws Degree (LLB), Diploma in Public Relations and Advertising wey she sanso get certificate for Marketing Management.

## Ein Political life

For de last NPP administration for Presido John Agyekum Kufuor unders, na Hon Ayorkor Botchwey serve as Deputy Minister give Foreign Affairs, Information, wey na she sana dey serve for Trade and Industry ministries. She be fourth term legislator wey she represent de most populous constituency for country insyd, Weija, for two terms til dem demarcate am. She serve ein second term, wey she dey represent de people wey dey Anyaa/Sowutuom. She nogo run for re-election for de 2020 general plus parliamentary elections.

For party level, Hon. Minister dey serve as spokesperson give Foreign Affairs for 2009 plus 2013 dema middle.

For dat same period,na she be Ranking Member give de Parliamentary Select Committee on Foreign Affairs plus subsequently, de Appointments, Defence and Interior Committees give Parliament

Na she be member for ECOWAS dema Parliament for 2013 – 2017, na Hon. Shirley Ayorkor Botchwey work plus ein colleagues so sey dem go assist de Community Parliament for dema advisory role give considering matters wey dey concern de region particularly for issues wey dey relate fundamental human rights plus freedom, as na she dey make make recommendations to institutions plus organs of ECOWAS. Na she sana serve as Vice Chair give de NEPAD & APRM Committees.

Currently she dey sit for de Communication plus de Gender and Children Committees for Parliament wey she dey work plus ein colleague members so sey dem go look matters wey dey relate communications generally plus examine all gender and children focused issues so sey dem go ensure dem add am for all appropriate legislation. for de list wey dem present give parliament for dema approval for 21st January 2021, by  Ghana ein president Nana Akuffo-Addo, dem nominate Shirley Ayorkor Botchwey as minister for Foreign Affairs and Regional Integration.

## Ein Career
Before sey she enter frontline politics, na Shirley be consultant give de Ministry of Tourism Marketing and Communications Company.Na she sanso be de managing director give Dynacom Limited.

As she be practitioner of public administration, she sana work give various organizations such as Worldspace Ghana, the Divestiture Implementation Committee, Glaxo Group Research den Hodge Recruitment.

Shirley currently be de Chairperson give ECOWAS dema Council of Ministers plus de Minister for Foreign Affairs and Regional Integration give Ghana.

## Ein life matter
Shirley Ayorkor Botchwey be single mother wey she get two kiddies. She be Christian wey be Anglican by denomination.

## References


## External links